Møkkamann

«Møkkamann» er en sang fra det norske bandet Plumbo. Sangen ble først utgitt på bandets plate Råkk'n Råll Harry i 2010.

«Årets hit» under Spellemann 2011
Sangen ble kåret til «Årets hit» av publikum under Spellemannprisen 2011. Det skapte store reaksjoner da vokalist Lars Erik Blokkhus uttalte: «Når jeg ser på dere to, så får låta plutselig et nytt navn, Mokkamann», ved prisoverrekkelsen som ble foretatt av Tshawe Baqwa og Yosef Wolde-Mariam.VG - Madcon-Tshawe rasende etter «mokkamann»-spøk Bandet ble pepet av scenen, og Terje Winterstø Røthing fra Kaizers Orchestra tømte øl over hodet på Blokkhus under et VGTV-intervju i etterkant samme kveld. Baqwa kalte så Blokkhus et «Fittehøl» etter dette i et intervju med Dagbladet.Kjendis.no - Tshawe raser etter rasistisk Plumbo-kommentar - Skal det være greit å kalle noen «jævla fittehøl», men ikke greit å dra en vits? , Dagbladet, 15. januar 2012 Både Baqwas uttalelse og øltømmingen har i ettertid blitt kritisert.Plumbo dagen derpå: Fra himmel til helvete på 30 sekunder, VG, 14. januar 2012Plumbo-vokalisten reddet på 1 - 2 - 3, VG, 17. januar 2012 

I uke 4 i 2012 gikk «Møkkamann» til topps på VG-lista.VG - Møkkamann til topps

Opphav
Fløytetemaet i «Møkkamann» baserer seg på en hollandsk folkemelodi fra 1735, «Wilgeboompjes».«Møkkamann»-melodien var vignett på Barnetimen, VG, 17. januar 2012 «Møkkamann» er i hovedsak laget av Lars Erik Blokhus og Glenn Hauger. Henning Hoel Eriksen har vært med på utviklingen, og står kreditert som produsent.TONO gransker rettighetene rundt «Møkkamann», VG, 16. januar 2012

Fotballsang
Supportere av FK Jerv har laget en sangtekst på samme melodi som følger Plumbos arrangement av originalen. Her heter det «Vi er F K Jerv ifra Grimstad» der det i Plumbos sang synges «Det er møkkamann som er ute».

 Referanser 

Eksterne lenker
 Plassering på VG-lista topp 20
 Møkkamann på YouTube (video)
 Spellemannprisoverrekkelsen på NRK (video)





Kategori:Norske sanger
Kategori:Sanger fra 2010
Kategori:Vinnere av Spellemannprisen årets låt